'"ஐயா! யான் ஓர் அரசன்; அயோத்தி நகரத்து உள்ளேன்; மை ஆர் களபம் துருவி, மறைந்தே வதிந்தேன், இருள்வாய்; பொய்யா வாய்மைப் புதல்வன் புனல் மொண்டிடும் ஓதையின் மேல், கை ஆர் கணை சென்றது அலால், கண்ணின் தெரியக் காணேன். 80 '"வீட்டுண்டு அலறும் குரலால், வேழக் குரல் அன்று எனவே ஓட்டந்து எதிரா, 'நீ யார்?' என, உற்ற எலாம் உரையா, வாட்டம் தரும் நெஞ்சினன் ஆய், நின்றான் வணங்கா, வானோர் ஈட்டம் எதிர் வந்திடவே, இறந்து ஏகினன் விண்ணிடையே. 81